নিজস্ব প্রতিবেদক, বিডি নিউজ রিভিউজ ডটকমঃ দেশে এখন মানুষের জীবন সবচেয়ে সস্তা বলে মন্তব্য করেছেন জাতীয় পার্টির চেয়ারম্যান হুসেইন মুহম্মদ এরশাদ। তিনি বলেন, চট্টগ্রামের বাঁশখালীতে কয়লাভিত্তিক বিদ্যুৎ প্রকল্প নির্মাণের প্রতিবাদে করে চারজন নিরীহ মানুষ মারা গেছেন। বিভিন্ন স্থানে র‌্যাবের ক্রসফায়ারসহ নানাভাবে মানুষ খুন হচ্ছেন। ইউপি নির্বাচনে কয়েকদিনে অন্তত ৪০ জন মারা গেছেন। কিন্তু জাতীয় পার্টির শাসনামলে এভাবে মানুষ মারা যাননি।